Gebruik GPS-koördinate op kieslys | Netwerk24
Gebruik GPS-koördinate op kieslys
Deur Erich Goosen, Somerstrand 31 Augustus 2018 00:00
Dit is nou reeds maande dat die Verkiesingskommissie spook om gevolg te gee aan die konstitusionele hof se vereiste dat 'n kieser 'n verifieerbare fisieke adres op die kieserslys moet hê.
In baie gevalle kan daar net 'n vae beskrywing van byvoorbeeld 'n standplaas, geleë suidoos van 'n klipgroef, op 'n stuk grond gegee word.
Ek het al baie gewonder waarom daar nie moderne tegnologie, soos GPS-koördinate, gebruik word nie. Nie alleen is die vasstelling op dié wyse permanent nie, maar is kartering op dié
wyse vinnig met 'n minimum mannekrag en dus veel goedkoper. In gevalle van dispuut is dit ook maklik om die plek te besoek en te verifieer.
Dink ook net hoeveel ruimte daar op die kieserslys gespaar kan word as die GPS-verwysing, in stede van die landmeter-generaal en kaarte, gevolg word.